b'\n_START_ARTICLE_\nLeopoldo Cano y Masas\n_START_SECTION_\nBiografia\n_START_PARAGRAPH_\nVa compaginar la literatura amb la vida militar aconseguint el grau de general de divisi\xc3\xb3. Va ser autor teatral d\'\xc3\xa8xit a Espanya i Am\xc3\xa8rica amb un estil ampul\xc2\xb7l\xc3\xb3s d\'acord amb la moda del seu temps. Fou un autor d\'esperit liberal amb preocupacions socials que va plasmar en moltes de les seves obres. Se\'l classifica dins del Realisme i entre els deixebles del neorom\xc3\xa0ntic Jos\xc3\xa9 Echegaray. La seva obra m\xc3\xa9s important, La Pasionaria, va ser estrenada al Teatre Jovellanos de Madrid el 14 de desembre de 1883. Es va apropar a la trag\xc3\xa8dia cl\xc3\xa0ssica en publicar en 1884 La muerte de Lucrecia. En 1910 va entrar en la Reial Acad\xc3\xa8mia Espanyola amb la butaca "a" min\xc3\xbascula.'